Rikunarita-ORG/Wikinium huggingface dataset:
# Kolora filmo

**Kolora filmo** aŭ **kolorfilmo** estas filmo prezentanta kolorajn bildojn.
La unuaj filmoj estis faritaj per fotografa emulsio bazanta je arĝento. La bildoj estis projekciitaj en koloroj de nigra ĝis blanka, laŭ la luma intenso de la objekto.

Koloraj filmoj registras ne nur la lumecon de objekto, sed ankaŭ la koloron.

La plej fruaj kolorfilmoj registris bluverdan lumon, sed ne ruĝan lumon.

## Vidu ankaŭ

* Kinemacolor
* Prizma
* Multicolor
* Cinecolor
* Technicolor
* Filmo 35mm
* Kolorfotografio

## Referencoj

## Bibliografio

* John Waner, *Hollywood's Conversion of All Production to Color*, Tobey Publishing, 2000.

## Eksteraj ligiloj

* Fruaj procedoj pri koloraj filmoj
* Listo de filmoj Prizma ĉe IMDb
* Filmoj en naturaj koloroj, *Moving Pictures (Filmoj)*, 1912.
# Mallonga filmo

**Mallonga filmo** aŭ neologisme **kurtmetraĵo** aŭ **kurtfilmo** (angle *short film*, france *court métrage*, germane *Kurzfilm* ktp.) difiniĝas en kontrasto al longa kineja filmo nur per sia mallongeco, kaj povas aparteni al ĉiu ajn filma genro. Ĝia daŭro kutime difiniĝas esti malpli ol 30 minutoj, sed ekzistas iom malsamaj kategoriigoj: la Akademio de la Kinematografiaj Artoj kaj Sciencoj (*Academy of Motion Picture Arts and Sciences*) en Usono, kiu atribuas la Oskar-premiojn, difinas daŭron de malpli ol 40 minutoj. La internacia filmfestivalo Berlinale fiksas la maksimuman longon de mallonga filmo laŭ premia kategorio je inter 15 kaj 30 minutoj. La germana mallongfilma premio (germane *Deutscher Kurzfilmpreis*) havas kategorion de ĝis 7 minutoj kaj plian ĝis 30 minutoj, kaj la "leĝo pri subteno de filmoj" en Germanio difinas ke mallongaj filmoj ŝtate subvencieblaj daŭru minimume 1 kaj maksimume 15 minutojn.

En kina ĵargono, "filmeto" - kvankam el pure gramatika vidpunkto ŝajne preskaŭ samsenca - estas io alia: Filmeto estu produktaĵo de malpli ol kvin minutoj el filma sceno aŭ pluraj kunmetitaj filmaj scenetoj, aŭ elprenita el pli longa filmo aŭ filmita aparte por la filmeto, sen kinfilma dramaturgio - dum mallonga kaj longa filmoj ambaŭ havu strukturon kompareblan al teatraĵo, havu dramaturgion de komenco ĝis fino, kaj nur diferenciĝu en sia daŭro.

En la franca La Ciotat (suda Francio) okazas festivalon kiu nomiĝas *Best of International Short Films Festival* dum kiu videblas la plej bonaj kurtmetraĵoj kiuj jam estis premiitaj en aliaj festivaloj.

## En Esperanto aperis

Esperanto-USA okazigas ĉiujaran konkurson por mallongaj filmoj, La Usona Bona Film-Festivalo. Ĝi jam produktas pli ol 175 filmojn en Esperanto kaj donas pli ol 16000 usonajn dolarojn al filmistoj. Ĉiu filmo devas esti malpli ol 5 minutojn longa kaj la tuta filmaro estas spektebla en JuTubo.

”Patrinoj” (2025) duonhora esperantlingva kontraŭmilita filmo de Finnlando. Reĝisorita de Anna Andersson

## Vidu ankaŭ

* Internacia festivalo de mallongaj filmoj Clermont-Ferrand

## Referencoj

## Vidu ankaŭ

* Tropfest
* Longa filmo
* Filmeto
# Electronic Gaming Monthly

|  |
| --- |
| Electronic Gaming Monthly |
|  |
| **revuo • video game news website • organizaĵo** |
| Periodeco | Ĉiumonata |
|

---

 |
| Lando |  Usono |
| Establodato | 1989 |
| Ĉesigita publikado | 2014 |
| ISSN | 1058-918X |
|

---

 |
| Retejo |  |
|  |

Electronic Gaming Monthly (EGM) estas usona monata videoluda magazino. Ĝi proponas novaĵojn pri videoludoj, priraportadon de industriaj eventoj, intervjuojn kun gravuloj, redakcian enhavon kaj ludajn recenzojn. Unue papera, la magazino estis relanĉita kiel retejo en 2019.

## Historio

La magazino estis fondita en 1988 kiel *Electronic Gaming Monthly* de Sendai Publications. En 1994, *EGM* lanĉis la kromrevuon *EGM²*, kiu fokusiĝis pri pli vasta kolekto de trompoj kaj trukoj por videoludoj (ekzemple mapoj kaj gvidiloj). Ĝi poste fariĝis *Expert Gamer* kaj fine la malaperinta *GameNOW*. Post 83 numeroj (ĝis junio 1996), la eldonisto de *EGM* fariĝis Ziff Davis. Ĝis januaro 2009, *EGM* kovris nur ludojn por videoludiloj kaj ties programaron.

En 2002, la abonantaro de la revuo kreskis je pli ol 25 procentoj. La revuo tamen estis nuligita de Ziff Davis en januaro 2009, post la vendo de *1UP.com* al UGO Networks. La numero de februaro 2009 estis jam kompletigita, sed ne publikigita.

En majo 2009, la fondinto de *EGM*, Steve Harris, aĉetis al Ziff Davis la magazinon kaj ĝiajn posedaĵojn. La revuo estis relanĉita en aprilo 2010 de la nova kompanio de Harris, EGM Media, plilarĝigante sian priraportadon al la merkatoj de IBM PC kaj poŝtelefonaj ludoj.

## Referencoj

## Eksteraj ligiloj

* angle Oficiala retejo
# Moskva Venko-Taga Parado 2010

emblemo de la 65-jara datreveno de la Moskva Venko-Taga Parado
Moskva Venko-Taga Parado 2010
La **Moskva Venko-Taga Parado 2010** organiziĝis la 9-an de majo 2010 - je la "Venko-Tago", por memorigi pri la 65-jara datreveno de la kapitulaco de Nazia Germanio en 1945. La parado markis la venkon de Sovetunio en la tiel nomata "Granda Patriota Milito" - ĝeneraligita rusa termino por la batalado inter Sovetunio kaj Nazia Germanio inkluzive de la Akso-ŝtatoj dum la Dua Mondmilito.

La evento de 2010 estis la plej larĝa parado en Moskvo ekde la kolapso de Sovetunio en 1991: Partoprenis 11 135 soldatoj, kaj vidiĝis inter alia 127 aviadiloj kaj helikopteroj, kaj la nova interkontinenta raketo *Topol-M*. Unuafoje, la parado de 2010 ankaŭ inkluzivis armeajn unuojn el ŝtatoj ekster la teritorio de eksa Sovetunio, kun reprezentiĝo el Francio, Pollando, Britio kaj Usono. Krome forte reprezentiĝis armeaj fortoj de la ŝtatoj de la Komunumo de Sendependaj Ŝtatoj, kiuj en 1945 estis parto de la teritorio de Sovetunio.

## Internaciaj oficialuloj

gastaj ŝtatestroj en la parado de 2010
Mihai Ghimpu, oficanta prezidanto de Moldavio, fine de aprilo esprimis ke li ne venos al la evento, dirante "Mi ne havas ligojn al Moskvo. Nur la venkintoj partoprenas, kion la venkitoj faros tie?". Ebla motivo por Mihai Ghimpu estus la volo plibonigi la politikajn rilatojn inter la kulture tre parencaj landoj Moldavio kaj Rumanio, kies armeo ne estis invitita al la celebraĵo ĉar ĝi estis aliancano de Nazia Germanio dum la mondmilito. La reĝo *Mikaelo de Rumanio*, unu el la lastaj ankoraŭ vivaj ŝtatestroj de la epoko de la Dua Mondmilito, estis invitita fare de la rusia prezidanto Dmitrij Medvedev.

La paradon gaste partoprenis interalie la federacia kancelierino de Germanio, Angela Merkel, la oficanta prezidanto de Pollando, Bronisław Komorowski, la prezidanto de Popola Respubliko Ĉinio, Hu Jintao, la serbia prezidanto Boris Tadić, la bulgaria prezidanto Georgi Parvanov, la israela prezidanto Ŝimon Peres, la latvia prezidanto Valdis Zatlers kaj la vjetnamia prezidanto Nguyễn Minh Triết. Ankaŭ altaj reprezentantoj de Azerbajĝano, Armenio, Kroatio, Estonio, Grekio, Kazaĥio, Mongolio kaj Slovenio ĉeestis. La francia prezidanto Nicolas Sarkozy kaj la italia ĉefministro Silvio Berlusconi estis aliĝintaj, sed lastmomente rezignis por trakti la financan krizon de Eŭropa Unio. Britio kaj Usono "nur" reprezentiĝis fare de siaj ambasadoroj en Rusio.

## Eksteraj ligiloj

* retejo de la organiza komitato de la 65-jara datreveno de la Moskva Venko-Taga Parado (angle, ruse, france kaj germane)
* plena vidbendo de la parado en la retejo *Kremlin.ru* (ruse) Arkivigite je 2010-05-12 per la retarkivo Wayback Machine
# Milita poŝto

Aŭstria-hungaria militpoŝtkarto de 1915
**Milita poŝto** (france: *franchise militaire*) estas la tuto de poŝta zorgado por anoj de enkampanjaj taĉmentoj. Ĝin organizas specialaj soldatoj.

Ĝia ĉefa tasko estas la daŭrigon de kontaktoj inter la hejme restintaj familianoj kaj la foraj soldatoj. La dua devo estas stabiligi la kontaktojn inter la eroj de soldataro mem. Historie estis ofte kartoj kaj leteroj la ununuraj vivosignoj de soldatoj por parencoj.

Milithistorie temas pri interesega esplorkampo koncernanta ĉiujn armeojn de la mondo. Aldoniĝu loĝistikaj defioj kaj ilia solvo sub ofte malfacilaj kondiĉoj kaj psiĥologiaj/propagandaj aspektoj de poŝtaj tutaĵoj disde ĉefronte.

## Literaturo

* Jens Ebert (eld.): *Feldpostbriefe aus Stalingrad.* Wallstein-Verlag, Göttingen 2003, ISBN 3-89244-677-6.
* Jens Ebert (eld.): *Vom Augusterlebnis zur Novemberrevolution. Briefe aus dem Weltkrieg 1914–1918.* Wallstein-Verlag, Göttingen 2014, ISBN 978-3-8353-1390-3.
* Jens Ebert: *„Will versuchen, Dir einen Brief zusammenzustoppeln“. Aspekte proletarischer Feldpost im Ersten Weltkrieg.* Ĉe: *Jahrbuch für Forschungen zur Geschichte der Arbeiterbewegung.* Bd. 14, Nr. 1, 2015, p. 37–53.
* Hellmuth Karasek (eld.): *Briefe bewegen die Welt.* Band 6: *Feldpost.* teNeues, Kempen u. a. 2013, ISBN 978-3-8327-9733-1.
* Elke Scherstjanoi (eld.): *Rotarmisten schreiben aus Deutschland. Briefe von der Front (1945) und historische Analysen* (=Texte und Materialien zur Zeitgeschichte, 14). Saur, München 2004, ISBN 3-598-11656-X.

## Eksteraj ligiloj

* Ekzempleroj de kartoj senditaj de surbatalkampaj soldatoj
* Arkivo pri aĵoj de inter 1939 kaj 1945
* Kolektoj el la Dua mondmilito Arkivigite je 2020-08-03 per la retarkivo Wayback Machine
* Superrigardo pri arkivoj
* Aribert Reimann: *Die heile Welt im Stahlgewitter: Deutsche und englische Feldpost aus dem Ersten Weltkrieg.*
* Disertaĵo: *Das Medium Feldpost als Gegenstand interdisziplinärer Forschung.*, TU Berlin, 2001
* Milita poŝto la armeoj de Aŭstrio kaj Germanujo post 1945

## Notoj
# Imagine Publishing

| Imagine Publishing |
| --- |
| **entrepreno**  |
| **Dum** | 14-a de majo 2005 - nekonata/nuntempe |
| **Jura formo** | partnership limited by shares |
| **Sidejo** | Bournemouth |
| **TTT** | Oficiala retejo |
|  |

**Imagine Publishing** estis brita eldonista firmao, kiu publikigis diversajn revuojn kaj gazetojn rilate al videoludoj, komputiko kaj kreemaj aŭ vivstilaj temoj.

Ĝi estis fondita la 14-an de majo 2005 per privataj fondusoj de Damian Butt, Steven Boyd kaj Mark Kendrick, ĉiuj iamaj direktoroj de Paragon Publishing. La firmao lanĉis aron de 6 videoludaj kaj komputikaj titoloj jam dum la unuaj 6 monatoj de sia aktiveco. Ĝi estis transprenita de Future plc la 21-an de oktobro 2016.

Kiam ĝi estis akirita de Future plc, Imagine Publishing eldonis entute 20 presitajn revuojn, 25 retejojn, 30 poŝtelefonajn aplikaĵojn. Ĝi cetere havis katalogon de de pli ol 1,200 libro-revuoj - ĉiuj publikigitaj tutmonde kaj rilate al kvar ĉefaj temoj – teknologio, fotografio, scio/scienco kaj videoludoj.

## Ĉefaj publikaĵoj

La magazinoj publikigitaj de Imagine Publishing inkludis :

* *Play*
* *GamesTM*
* *Retro Gamer*
* *SciFiNow* (vendita al Kelsey Media en 2017)
* *Digital Photographer*
* *iCreate*
* *Web Designer*
* *Photoshop Creative*
* *Total 911*
* *Linux User and Developer*
* *3D Artist*
* *How It Works*
* *All About Space*
* *All About History*
* *World of Animals*
* *History of War*
* *NowGamer.com*
* *Gadget*
* *Real Crime*
* *History of Royals*
* *boot* (ISSN 1088-5439)
* *Practical Digital Video*
* *Windows XP Made Easy*
* *Digital Camera Buyer*
* *PC Home*

## Eksteraj ligiloj

* Oficiala retejo Arkivigite je 2005-06-10 per la retarkivo Wayback Machine
# Bahrain International Circuit

| Bahrain International Circuit |
| --- |
|  |
| **aŭtodromo**  |
| Geografia situo | 26° 1′ 57″ N, 50° 30′ 38″ O (mapo)26.032550.510555555556
 |
| Lando*j* | Barejno vd |
| **Situo** | Sakhir |
|

|  |
| --- |
| Bahrain International Circuit (Barejno)DEC |

 |
|
Bahrain International Circuit |
| Retejo | Oficiala retejo |
|  |

Bahrain International Circuit
**Bahrain International Circuit** estas cirkvito por konkursoj de Formulo 1 en Saĥiro (Barejno).

**Longeco**: 6,299 km

**Kurbiĝoj**: 23

**Plej rapida giro**: 1:58:287 de Fernando Alonso (2010)

## Ora listo

| Jaro | Stiristo | Aŭto |
| --- | --- | --- |
| 2004 |  Michael Schumacher | Ferrari |
| 2005 |  Fernando Alonso | Renault |
| 2006 |  Fernando Alonso | Renault |
| 2007 |  Felipe Massa | Ferrari |
| 2008 |  Felipe Massa | Ferrari |
| 2009 |  Jenson Button | Brawn-Mercedes |
| 2010 |  Fernando Alonso | Ferrari |
# BitTorento

| BitTorento |
| --- |
|  |
| Programlingvo | origine per Python |
| Permesilo | fontkodo ekde la versio 4.0 eldonita sub licenco *Bittorrent Open Source License*, bazita sur la *Jabber Open Source License*, aliaj (antaŭaj) versioj sub permesilo de MIT aŭ GNU GPL, kaj versio 6.0 estas mallibera |
| Retejo | Oficiala retejo |
|  |

**BitTorrent** estas nomo de samtavola dosierdisŝuta protokolo, kaj libera bitvara realigo de tiu protokolo, kaj poste de alia nelibera realigo. La protokolo estis originale kreita de programisto *Bram Cohen* (d:Q318489), kaj nun zorgata de firmao *Bittorrent*. Bittorrent estis kreita por distribui grandajn kvantojn da datenoj tra la mondo, sen malŝpari multe da konekteco. *CableLabs* (d:Q5015618), esplora neprofitcela organizaĵo de la Nordamerika kabla industrio, kredas ke Bittorrent reprezentas 55 % de ĝia elsenda trafiko.

## Klientoj

La unua Bittorrent-kliento estis verkita per Python. Ĝia fontkodo, ekde la versio 4.0, estas eldonita sub licenco *Bittorrent Open Source License*, kiu estas bazita sur la *Jabber Open Source License*.

Aliaj versioj estis sub permesilo de MIT aŭ GNU GPL.

La versio 6.0 estas mallibera kaj farita el la mallibera programo uTorrent.

### Aliaj

Ekzistas pluraj kongruaj klientoj, skribitaj per pluraj programlingvoj, kiuj funkcias ĉe pluraj komputilplatformoj.

Jen kelkaj plene liberaj popularaj klientprogramoj:

* Aria2 (komandlinia)
* BitTornado
* Deluge
* KTorrent (por KDE)
* Transmission (nur por uniksecaj operaciumoj)

## Vidu ankaŭ

* Individua repreno
* Samtavola ŝutado
* BitChute
* Jamendo disponigas elŝuteblan muzikon ankaŭ per BitTorrent

* Serĉilo de Google rifuzas dum tajpado aŭtomatan kompletigon de vortoj kiel «torrent», *Vikinovaĵoj*, la 28-a de januaro 2011.
# San Bruno (Kalifornio)

| San Bruno |
| --- |
|  |
| urbo de Kalifornio   vd |
| Administrado |
|

|  Ĝemelurboj |
| --- |
|  | Narita (1990–)  vd |

 |
| **Poŝtkodo** | 94066 |
| **En TTT** | Oficiala retejo [+] |
| Demografio |
| **Loĝantaro** | 41 114  (2010) [+] |
| **Loĝdenso** | 2 907 loĝ./km² |
| Geografio |
| **Geografia situo** | 37° 38′ N, 122° 25′ U (mapo)37.625-122.415
  [+] |
| **Alto** | 20 m [+] |
| **Areo** | 14,144389 km² ( 141 4.4 389 ha) [+] |
|  |
|

|  |  |
| --- | --- |
| San Bruno (Kalifornio)DEC

|  |
| --- |
|  |

 |
| Situo de San Bruno |

 |
|

|  |
| --- |
| San Bruno (Golfo de San-Francisko)DEC |
| Situo de San Bruno en la Areo de la Golfeto de San-Francisko |

 |
|  |
|  |
| Alia projekto |
|  **Vikimedia Komunejo** San Bruno, California [+] |
|  |

**San Bruno** (esperantigita **Sankta Bruno**) estas urbo en la kantono San Mateo, Kalifornio, Usono.

Laŭ la stato de 2010 en la urbo San Bruno (Kalifornio) vivis 41 114 loĝantoj sur areo de 14,14 kvadrataj kilometroj, kio rezultigas loĝdenson de 2 907 loĝantoj/km².

La urbo estas apud, sed ne inkluzivas, la Internacian Flughavenon San-Francisko (situantan sur ne-municipa tereno sub la jurisdikcio de la kantono) kaj la Nacian Tombejon Golden Gate (posedata de la federacia registaro).

La interreta videoportalo YouTube estas bazita en San Bruno.

La 9-an de septembro 2010, gasdukto eksplodis en San Bruno, mortigante ses homojn  kaj vundante pli ol 30. Pli ol 50 domoj estis detruitaj kaj 120 aliaj difektitaj.

## Referencoj

## Eksteraj ligiloj

* Oficiala retejo
# Amaskunlaboro

| Amaskunlaboro |
| --- |
|  |
| **mastrumado de homaj rimedoj** |
|  |

**Amaskunlaboro** (angle *crowdsourcing*) estas esprimo el la komerca mondo. Temas pri procezo por akiri bezonantajn servojn, ideojn, subtenon kaj laborfortojn de granda homgrupo aparte de reta komunumo. Tre sukcesa ekzemplo de amaskunlabora projekto estas Vikipedio. La metodo estas ofte uzata por dividi tedan laboron inter multaj helpantoj, sed ankaŭ por profiti de la kapacitoj kaj ideoj de multaj.

## Vidu ankaŭ

* Amasfinancado
* Civitana scienco
* Fulmobando
* Kolektiva inteligento
* Partoprena demokratio
* Problemsolvado
* Prosumanto
# Meebo

| Meebo |
| --- |
|  |
| Operaciumo | plursistema (interreta programo) |
| Lingvo(j) | ankaŭ Esperanto |
| Programtipo | tujmesaĝilo |
| Retejo | meebo.com |
|  |

**Meebo** estis senkosta tujmesaĝila kliento utiligebla en kroziloj per kiu eblis konekti al Jabber, MSN, Gtalk kaj Aim samtempe. Ĝi estis tradukita esperanten en la komenco de novembro 2006.

La firmao estis kreita en Septembro 2005 fare de Sandy Jen, Seth Sternberg, kaj Elaine Wherry, en Mountain View, California, kaj ofertis retan tujmesaĝilan servon, poste plivastigis ĝian oferton pli ĝenerale al reta babilado kaj sociaj retoj.

Ĉar la servo rulis en krozilo, ekzemple Mozilla Firefox aŭ Opera, ĝi ne bezonis tiom da sistempovoj, kaj povis funkcii en eĉ tre malrapidaj komputiloj.

En Aŭgusto de 2006, Meebo lanĉis la Flash-an "Meebo Me" babilfenestreton por personaj retpaĝoj, kiuj automate aldonis vizitantojn al la kontakt-listo de la posedanto de la retpaĝo, tiel permesante starti tujan babiladon kun la vizitanto.

En Februaro de 2009, Meebo aldonis na Facebook Messenger al siaj perataj tujmesaĝiloj.

Kun la alveno de la novaj 'inteligentaj' poŝtelefonoj Meebo kreis la apojn por la plej gravaj sistemoj: Android, iOS kaj BlackBerry.

En Junio de 2012, Meebo ĉesis ekzisti: Google aĉetis Meebo-n por fandi ĝian programistojn kun la Google+-a programista teamo.

## Vidu ankaŭ

* tujmesaĝilo
* interreta programaro

## Eksteraj ligiloj

* Meebo.com (esperanta) Arkivigite je 2006-11-07 per la retarkivo Wayback Machine
* Meebo.com sekura (esperanta) Arkivigite je 2006-11-07 per la retarkivo Wayback Machine
# Andreas Bechtolsheim

| **Andreas Bechtolsheim** |
| --- |
|  |
|  |
| Persona informo |
| **Naskonomo** | Andreas Maria Maximilian Freiherr von Mauchenheim genannt Bechtolsheim |
| **Naskiĝo** | 30-an de septembro 1955 (1955-09-30) (70-jaraĝa) en Hängeberg,  Okcidenta Germanio |
| **Etno** | germanoj vd |
| **Lingvoj** | germana vd |
| **Loĝloko** | Palo Alto vd |
| **Ŝtataneco** | Germanio   vd |
| **Alma mater** | Universitato Carnegie Mellon - komputiko (1975–1976) Universitato Stanford   Deutsche Schule Rom (en)    Teĥnologia Universitato Munkeno - elektroteĥniko  Bodensee-Gymnasium Lindau (en)  - Abituro (–1973)  vd |
| Familio |
| **Dinastio** | Q1910957 vd |
| Profesio |
| **Okupo** | komputosciencisto  elektrika inĝeniero  negocisto  inventisto  inĝeniero   vd |
| vd | **Fonto: Vikidatumoj** |
|  |

Andreas Bechtolsheim en 2007
**Andy BECHTOLSHEIM** estas usona komputilisto. Li estis unu el la fondantoj de Sun Microsystems en
1982, kaj aranĝis la kapitalon en 1998 por lanĉi Google kiel entrepreno. Li studis ĉe Stanford, sed antaŭ ol li doktoriĝis li forlasis por fondi la kompanion Sun. En 1995 li kunfondis je Granite Systems por produkti rapidajn kluzojn de la Eterreto. Je 1996 Granite estis aĉetita de Cisco Systems, kie li estas vicprezidento de teknologio.

## Vidu ankaŭ

* Bill Joy
* Larry Page

## Eksteraj ligiloj

*
*
*  Arkivigite je 2006-02-08 per la retarkivo Wayback Machine
*  Arkivigite je 2005-12-27 per la retarkivo Wayback Machine
# Google Doodle

| Google Doodle |
| --- |
|  |
| **portempa ekspozicio**  |
| **serio de artverkoj • Google logo** |
| Retejo | Oficiala retejo |
|  |

**Google Doodle** estas speciala provizora ŝanĝo de la markemblemo de Google ĉe ties serĉila hejmpaĝo; ĝi celas celebri/honori/memorigi pri festoj, eventoj, atingaĵoj, kaj homoj.

La unua Google Doodle aperis en 1998 kaj honoris la festivalon "Burning Man". Ĝin desegnis Larry Page kaj Sergey Brin.

La simbolo de Guglo sur ties franca retejo la 15-an de decembro 2009
La 15-an de decembro 2009 en multaj lingvaj versioj de Google aperis kiel Google Doodle la vorto "Google" kun la Esperanta flago en la loko de la litero "l", por atentigi pri la 150-jara datreveno de la naskiĝo de d-ro Zamenhof.

Aldone al la celebrado de multaj bone konataj eventoj kaj festoj, Google Doodles celebras artistojn kaj sciencistojn en ties naskiĝtagoj, kiel Mary Somerville, Andy Warhol, Albert Einstein, Leonardo da Vinci, Rabindranath Tagore, Louis Braille, Ella Fitzgerald, Percival Lowell, Edvard Munch, Nikola Tesla, Béla Bartók, René Magritte, John Lennon, Michael Jackson, Volodimir Daĥno, Robert Moog, Akira Kurosawa, Satyajit Ray, H. G. Wells, Freddie Mercury, Samuel Morse, Hans Christian Ørsted, Mahatma Gandhi, Dennis Gabor, Édith Piaf, Constantin Brâncuși, Antonio Vivaldi, Hafizo, Jules Verne, Leonhard Euler, Lucille Ball kaj Hedy Lamarr, inter ĉirkaŭ 9 000 aliaj.

## Referencoj
# Google Arts & Culture

| Google Arts & Culture |
| --- |
|  |
|  |
| **programaro videolud-evoluiga firmao tridimensia komputila grafiko retejo kolekto**  |
| Komenco | februaro 2011 vd |
| Lando*j* | Usono vd |
| **Posedata de** | Google vd |
| Retejo | Oficiala retejo |
|  |

**Gugla Arto kaj Kulturo** (angle *Google Arts & Culture*, kiu sekvis el **Google Art Project** en 2016) estas reta servo provizita de la usona kompanio Google LLC. Ĝi permesas al uzantoj fari virtualajn turneojn de vasta gamo da muzeoj kaj ekspozicioj, simile al Street View. Alt-rezoluciaj fotoj kaj detalaj informoj estas haveblaj por iuj ekspozicioj.

La projekton lanĉis Google la 1-an de februaro 2011, komence en partnereco kun 17 internaciaj muzeoj, inkluzive de la Tate Gallery en Londono, la Metropola Muzeo de Arto en Novjorko, la Uffizi en Florenco kaj la Muzeo Munch en Oslo.

En 2012, 151 artmuzeoj de 40 landoj estas reprezentitaj.

La projekto estis rezulto de la "20%-regulo" valida ĉe Google tiutempe. Laŭ tiu ĉi regulo, dungitoj rajtis dediĉi 20% de sia labortempo al flankaj projektoj senrilataj al sia kerna komerco.

La platformo permesas al uzantoj virtuale promeni tra la galerioj de partneraj muzeoj, esplori fizikajn kaj kontekstajn informojn pri la artaĵoj, kaj kompili sian propran virtualan artkolekton. La "promenado" funkcio de la projekto uzas la saman teknologion kiel la antaŭa Street View- projekto de Google. La plej multaj artaĵoj estas en tre alta rezolucio, kaj ĉiu partnera muzeo ricevis la taskon elekti unu bildon por esti fotita kiel gigapiksela bildo (kun pli ol 1 miliardo da pikseloj).

La 17-an de julio 2016, la projekto estis relanĉita kiel Google Arts & Culture, kiu inkluzivas poŝtelefonan aplikaĵon kiu permesas aliron al la enhavo de pli ol mil muzeoj en 70 landoj.

## Referencoj

## Eksteraj ligiloj

* Oficiala retejo
# Gizmo5

| Gizmo5 |
| --- |
| Programisto | SIPphone/Google |
| Lasta stabila versio | 3.1.2.291 (Vindozo) (20-a de junio 2007) |
| Operaciumo | Mac OS X, Linukso, Vindozo kaj Nokia 770 |
| Programtipo | samtavola ŝutado perinterreta telefonio |
| Permesilo | Freeware |
| Retejo | gizmo5.com |
|  |

**Gizmo5** (antaŭe **Gizmo Project**) estis senpaga programaro, kiu ebligis senpagan interretan telefonadon inter komputiloj kaj pagan telefonadon al fiksaj telefonoj kaj poŝtelefonoj.

## Vidu ankaŭ

* Ekiga